കാരവന് ടൂറിസം പദ്ധതിയുമായി ബോബി ടൂര്സ് ആന്ഡ് ട്രാവല്സ് തിരുവനന്തപുരം: ബോബി ചെമ്മണൂര് ഇന്റര്നാഷണല് ഗ്രൂപ്പിന്റെ ഭാഗമായ ബോബി ടൂര്സ് ആന്ഡ് ട്രാവല്സ് കാരവന് ടൂറിസം പദ്ധതി ആരംഭിച്ചു. ഇന്നലെ വൈകുന്നേരം തിരുവനന്തപുരം ശംഖുമുഖത്ത് നടന്ന ചടങ്ങില് ടൂറിസം മന്ത്രി പി.എ. മുഹമ്മദ് റിയാസ് പദ്ധതിയുടെ ഉദ്ഘാടനം നിര്വഹിച്ചു. ആദ്യത്തെ കാരവന്റെ ഫ്ളാഗ് ഓഫ് ഗതാഗത മന്ത്രി ആന്റണി രാജു നിര്വഹിച്ചു. ഹൗസ് ബോട്ട് മാതൃകയില്, സഞ്ചരിക്കുന്ന ആഡംബര വാഹനത്തില് കുടുംബത്തോടൊപ്പം വിനോദ സഞ്ചാര കേന്ദ്രങ്ങള് സന്ദര്ശിക്കുന്പോള് ആ വാഹനം തന്നെ താമസ സ്ഥലമാക്കി മാറ്റുക എന്ന നവീന ആശയമാണ് കാരവന് ടൂറിസം പദ്ധതിയിലൂടെ യാഥാര്ഥ്യമാകുന്നത്.